తెలంగాణలో మహిళా తహసీల్దార్ దారుణహత్య WATCH LIVE TV
యువరాజ్.. ఈ ఫొటోకు సమాధానం చెప్పు!
యువరాజ్ సింగ్... నువ్వు చెప్పింది ఓకేగానీ ఈ ఫొటోకు బదులివ్వు అంటూ నెటిజన్లు క్రికెటర్‌పై ఫైర్ అవుతున్నారు.
TNN | Updated:
Oct 15, 2017, 03:28PM IST
దీపావళి సందర్భంగా దేశ రాజధానిలో టపాసులు విక్రయించొద్దంటూ గతవారం సుప్రీం కోర్టు తీర్పు వెలువరించింది. టపాసుల అమ్మకాలపై నిషేధం విధించింది. కాలుష్యం తీవ్ర స్థాయికి చేరుతున్న నేపథ్యంలో, ప్రజారోగ్యాన్ని దృష్టిలో ఉంచుకొని అత్యున్నత ధర్మాసనం ఈ తీర్పును వెలువరించింది. దీనికి క్రికెటర్ యువరాజ్ సహా పలువురు సెలబ్రిటీలు మద్దతు పలికారు. కాలుష్య రహిత దీపావళిని జరుపుకుందామంటూ.. యువీ ఓ వీడియో&zwnj;ను ట్విట్టర్లో ఉంచి అభిమానులను అభ్యర్థించాడు.
ఈ విషయంలో చాలా మంది నెటిజన్లు యువరాజ్&zwnj;ను ప్రశంసించగా.. కొందరు మాత్రం విమర్శిస్తున్నారు. అతడి పెళ్లి వేడుకల సందర్భంగా కాల్చిన టపాసుల ప్రస్తావన తీసుకొస్తున్నారు. దీపావళికి మాత్రమే టపాసులు కాలుష్యాన్ని పెంచుతాయా? పెళ్లికి కాలిస్తే పొల్యూషన్ ఉండదా అంటూ.. ప్రశ్నలు సంధిస్తున్నారు. వివాహ రిసెప్షన్ సందర్భంగా చుట్టూ చిచ్చు బుడ్ల నుంచి వెలుగులు విరజిమ్ముతుండగా.. యువీ దంపతులు దిగిన ఫొటోను ట్వీట్ చేస్తూ.. క్రికెటర్ తీరును విమర్శిస్తున్నారు.
అదే సమయంలో యువీకి సన్నిహితుడైన వీరేంద్ర సెహ్వాగ్ మాత్రం టపాసులు కాల్చడానికి మద్దతు పలికాడు. ఈ దీపావళి సంబరాలు మరింత ధూమ్ ధామ్&zwnj;గా హోరెత్తాలని భావించేవారు.. నా ట్వీట్&zwnj;ను రీ ట్వీట్ చేయడంటూ నెటిజన్లు పిలుపునిచ్చాడు. సెహ్వాగ్ పిలుపునకు స్పందనగా.. దాదాపు 30 వేల మంది ఆ ట్వీట్&zwnj;ను రీట్వీట్ చేశారు. 39 వేల మందికిపైగా లైక్ కొట్టారు. యువరాజ్ ట్వీట్ కంటే దీనికి భారీ స్థాయిల స్పందన రావడాన్ని బట్టి.. ఢిల్లీ ప్రజలు ఈ దీపావళిని ఎలా సెలబ్రేట్ చేసుకోనున్నారో అర్థమవుతోంది కదూ.